Nr. C 109/4 De Europæiske Fællesskabers Tidende 26. 4. 88 
II 
(Forberedende retsakter) 
KOMMISSIONEN 
Forslag til Rådets beslutning om den europæiske stimuleringsplan for forskersamarbejde og 
-udveksling inden for økonomisk videnskab (1989 til 1992) (SPES) 
KOM(88) 98 endelig udg. 
(Forelagt af Kommissionen den 22. marts 1988) 
(88/C 109/04) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
130Q, stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ifølge Traktatens artikel 130K skal rammeprogrammet 
iværksættes ved hjælp af særprogrammer, der udarbejdes 
i forbindelse med hver enkelt foranstaltning; 
Rådet fastsatte i sin afgørelse 87/516/Euratom, EØF af 
28. september 1987 (x) om det flerårige rammeprogram 
1987 til 1991, at dette skal omfatte en række aktiviteter, 
der tager sigte på stimulering, udvikling og forbedret 
anvendelse af de menneskelige ressourcer, der findes 
inden for Fællesskabet på forsknings- og udviklingsom­
rådet; 
beslutning . . . af . . . om den anden plan til stimulering af 
forskersamarbejde og -udveksling i Europa (SCIENCE) 
for tidsrummet 1988 til 1992 vedrører kun de eksakte 
videnskaber og naturvidenskaberne, medens det er 
almindeligt anerkendt, at der er betydelig interesse 
forbundet med aktiviteter på andre videnskabelige 
domæner; 
den økonomiske videnskab stemmer overens med Fælles­
skabets grundlæggende mål, kan bidrage til en bedre 
tilrettelæggelse af Fællesskabets politik og tager mere 
generelt sigte på at forbedre velstand og produktivitet i 
den samlede økonomi; blandt de forskellige humaniora 
og samfundsorienterede videnskaber bør den økono­
miske videnskab derfor stimuleres først; gennemførelsen af Forskernes Europa er nødvendig for 
at forhindre, at udviklingsforskellene mellem Det Euro­
pæiske Fællesskabs forskellige medlemsstater forøges 
yderligere; 
det er af interesse for Fællesskabet, at en række tredje­
lande og internationale organisationer medvirker i visse 
fællesskabsprogrammer, navnlig sådanne, som bidrager 
til at forbedre det samlede europæiske videnskabspoten-
tiel; 
Udvalget for Videnskabelig og Teknisk Forskning 
(CREST) har afgivet udtalelse — 
VEDTAGET FØLGENDE BESLUTNING: 
Artikel 1 
Et program benævnt »plan til stimulering af forskersam­
arbejde og -udveksling inden for den økonomiske viden­
skab«, herefter benævnt »programmet«, som stemmer 
overens med den i bilaget fastsatte definition, vedtages 
for en periode på fire år fra den 1. januar 1989. 
Artikel 2 
De nærmere bestemmelser for programmets gennemfø­
relse fremgår af bilaget. Fællesskabets økonomiske støtte 
til de »stimulerende« aktioner andrager 100 % af de med 
disse videnskabelige samarbejds- eller udvekslingsak-
tioner forbundne udgifter. 
Artikel 3 
De midler, der skønnes nødvendige til programmets 
gennemførelse, beløber sig til 6 mio ECU inkl. udgifter 
til et personale på to ansatte. 
Artikel 4 
1. Kommissionen vil være ansvarlig for programmets 
gennemførelse; den vil blive bistået af Udvalget for 
Europæisk Udvikling af Videnskab og Teknologi 
(CODEST), som er nedsat i medfør af Kommissionens 
afgørelse 82/835/EØF (2), samt af konsulenter. 
C) EFT nr. L 302 af 24. 10. 1987, s. 1. O EFT nr. L 350 af 10. 12. 1982, s. 45. 
26. 4. 88 De Europæiske Fællesskabers Tidende Nr. C 109/5 
2. De af Kommissionen indgåede kontrakter inde­
holder bestemmelser om parternes rettigheder og forplig­
telser, navnlig metoderne for formidling, beskyttelse og 
udnyttelse af forskningsresultaterne, samt om en eventuel 
tilbagebetaling af den ydede støtte. 
Artikel 5 
1. I løbet af det fjerde år foretager Kommissionen en 
evaluering af programmet. Den aflægger rapport til 
Rådet og Europa-Parlamentet om resultaterne af denne 
evaluering; om nødvendigt fremsætter den samtidig 
forslag til ændring eller forlængelse på baggrund af de 
opnåede delresultater. 
2. Ved programmets afslutning aflægger Kommis­
sionen rapport til Rådet og Europa-Parlamentet om 
evalueringen af de afsluttende resultater. 
3. De ovennævnte rapporter udarbejdes med udgangs­
punkt i programmets målsætninger som anført i bilaget og under skyldig hensyntagen til rammeprogrammets 
artikel 2, stk. 2. 
Artikel 6 
I overensstemmelse med Traktatens artikel 130N bemyn­
diges Kommissionen til at føre forhandlinger om over­
enskomster med europæiske tredjelande og internatio­
nale organisationer (bl.a. de tredjelande, der deltager i 
det europæiske samarbejde om videnskabelig og teknisk 
forskning (COST), og de lande, der har indgået ramme­
aftaler om videnskabeligt og teknisk samarbejde med 
Fællesskabet) med henblik på helt eller delvis at sikre 
disses medvirken i denne plan. 
Artikel 7 
Denne beslutning anvendes fra den 1. januar 1989. 
Artikel 8 
Denne beslutning er rettet til medlemsstaterne. 
BILAG 
Europæisk plan til stimulering af forskersamarbejde og -udveksling inden for økonomisk videnskab (SPES) 
1. Programmet består af en række aktiviteter, der tager sigte på opbygning af et europæisk samarbejds- og 
udvekslingsnet for økonomer på højeste faglige niveau. 
Formålet med disse aktiviteter er: 
— at øge mobiliteten for Fællesskabets økonomer og forbedre samarbejdet om fælles forskningspro­
jekter eller -net for forskere fra Fællesskabets medlemsstater 
— at forbedre uddannelsen ved at stimulere europæiske studerende og forskere til at henlægge en del af 
deres arbejde til universiteter eller forskningscentre i Fællesskabet, som er beliggende i andre lande 
end deres hjemland 
— at tilskynde unge europæiske økonomer, som i nogen tid har arbejdet i videncentre i tredjelande, til 
at vende tilbage til Fællesskabet 
— at fremme eller støtte udvekslingen af viden og information mellem forskere inden for den økono­
miske videnskab i Fællesskabets medlemsstater. 
2. Programmet vil blive gennemført ved hjælp af følgende aktioner: 
— stipendier, forskningstilskud og tilskud til multinationale forskningsnet eller -projekter 
— tilskud til afholdelse af kurser på højt niveau og videnskabelige møder (konferencer, seminarer, 
»workshops«) tilrettelagt i samarbejde med de pågældende videnskabskredse samt fremme af under­
søgelser og studier og af adgangen til databanker. 
3. Ansøgninger om økonomisk støtte, som indgives af enkeltpersoner eller institutter, skal opfylde alle de 
nedenstående kriterier: 
a) højt videnskabeligt niveau 
b) multinationale aspekter på europæisk plan (grænseoverskridende samarbejde eller aktviteter uden for 
hjemlandet) 
c) forskningsindhold af europæisk interesse, enten hvad angår generel videnskabelig værdi eller anvendt 
analytisk indhold. 
Nr. C 109/6 De Europæiske Fællesskabers Tidende 26. 4. 88 
4. Kommissionen beslutter, til hvilke stimuleringsaktioner, projekter og/eller forskere der kan ydes støtte, 
og bistås i dette hverv af Udvalget for Europæisk Udvikling af Videnskab og Teknologi (CODEST) og 
af konsulenter. 
5. Blandt de mulige forskningsemner kan følgende fremhæves: 
a) programmet for gennemførelsen af Fællesskabets indre marked rejser talrige mikroøkonomiske 
analyseproblemer, herunder spørgsmålene om industriel organisation og rammepolitikkens udform­
ning (f.eks. industrielle normer), som fortjener særlig opmærksomhed 
b) den europæiske integrationsstrategi inkl. de problemer, der knytter sig til de regionale nord-syd-rela­
tioner i Europa, rejser andre problemer, som ikke i særlig udtalt grad har tiltrukket sig forskerkred­
senes interesse 
c) de økonomiske vækstfaktorer i Vesteuropa inkl. dynamiske faktorer som f.eks. avanceret teknologi 
og innovation samt begrænsende faktorer såsom miljøhensynet 
d) de såkaldte »systemiske« problemer inden for pengepolitikken og samordningen af den makroøkono­
miske politik og skattepolitikken har i de seneste år tiltrukket sig større opmærksomhed i forsker­
kredse, men der er længe imellem, at de behandles adækvat ud fra en fælleseuropæisk synsvinkel 
sammenlignet med, hvor ofte de behandles ud fra en rent national synsvinkel 
e) handelspolitiske problemer og Vesteuropas rolle i den internationale arbejdsdeling 
f) arbejdsmarkeds- og socialpolitiske problemer, der er noget anderledes i Vesteuropa end i De Fore­
nede Stater og Japan 
g) metode- eller modelproblemer, som har tilknytning til disse forskellige emner eller af andre årsager 
er af særlig interesse. 
Forslag til Rådets forordning (EØF) om iværksættelse af aktioner vedrørende samfinansiering 
af internationale og ikke-statslige organisationers køb af fødevarer og frø 
KOM(88) 158 endelig udg. 
(Forelagt af Kommissionen den 7. april 1988) 
(88/C 109/05) 
RÅDET FOR DE EUROPÆISKE FÆLLESSKABER HÅR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
Fællesskabet kan hjælpe trængende befolkningsgrupper i 
udviklingslande og andre tredjelande ved at deltage i 
finansieringen af ikke-statslige og internationale organi­
sationers køb af fødevarer og frø; 
det må fastsættes, hvilke foranstaltninger der skal træffes 
med henblik på iværksættelsen af disse samfinansierings-
aktioner; 
der bør fastsættes en procedure for forvaltning af sam-
finansieringsaktionerne; i artikel 8, stk. 2, i Rådets 
forordning (EØF) nr. 3972/86 af 22. december 1986 om 
politikken med hensyn til fødevarehjælp og forvaltning af denne hjælp ('), senest ændret ved forordning (EØF) 
nr. . . ., findes en procedure, der er anvendelig i så hense­
ende; 
Traktaten indeholder ikke anden hjemmel hertil end 
artikel 235 — 
UDSTEDT FØLGENDE FORORDNING: 
Artikel 1 
1. Fællesskabet kan deltage i finansieringen af interna­
tionale og ikke-statslige organisationers køb af fødevarer 
og frø til fordel for trængende befolkningsgrupper i 
udviklingslande og andre tredjelande. 
2. Finansieringsaktionerne kan iværksættes efter 
anmodning fra internationale og ikke-statslige organisa­
tioner, hvis de berørte befolkningsgrupper står over for 
alvorlige vanskeligheder som følge af naturkatastrofer 
eller andre ekstraordinære omstændigheder. 
(') EFT nr. L 370 af 30. 12. 1986 og berigtigelse i EFT nr. L 42 
af 12. 2. 1987.